./data/phi0474/phi009/phi0474.phi009.perseus-lat2.xml
M. Tullius Cicero
nam tum, cum in Asia magnas permulti res amiserunt,				scimus Romae solutione impedita fidem concidisse  non enim possunt una in				civitate multi rem ac fortunas amittere ut non pluris secum in eandem trahant				calamitatem: a quo periculo prohibete rem publicam  etenim —					mihi credite id quod ipsi videtis — haec fides atque haec				ratio pecuniarum quae Romae, quae in foro versatur, implicata est				cum illis pecuniis Asiaticis et cohaeret; ruere illa non possunt ut haec non eodem				labefacta motu concidant  qua re videte num dubitandum vobis sit omni studio ad id				bellum incumbere in quo gloria nominis vestri, salus sociorum, vectigalia maxima,				fortunae plurimorum civium coniunctae cum re publica				defendantur